七殿泰山王，司掌大海之底。西北沃石下，熱惱大地獄。周圍廣五百由旬，並另設十六小地獄。
凡在陽世，煉食紅鉛陰棗人胞，酗酒悖亂。浪費無度。搶奪略誘略賣。盜取棺內衣飾，取死屍骨殖為葯。離散他人至戚。將養媳賣與他人為婢妾。任妻溺女。悶死私孩。朋賭分財掉帛，師長教導不嚴。誤人子弟。不顧輕重上下。拷射門徒婢僕致令暗傷得病。魚肉鄉里。裝醉違悖尊長，枉口嚼舌，尖酸搬鬥，變生事端者，逐細查明，在此熱惱大地獄內提出，發交何重小獄受苦。滿日轉解第八殿收獄查治。
人間有竊取被火燒死人骨。及私孩皮肉全身。制配合葯。並竊死屍 髏骨殖。買賣為葯。更有遍偷成擔。堅實者。買賣為器具。枯松者。擂粉燒窯等用。如是之人。在於陽世。即曾行有功於世之事。勾入陰司。其功別抵他過。本過冥王決不輕減。發入熱惱大地獄。或再發入何小獄受苦之後。應知照第十殿。發往為人之時。割去耳眼手足嘴唇鼻孔之類。使其殘缺一二件報之。如世人有犯過此等惡事者。即肯懺悔。永不再犯。若遇貧難死亡者。購買棺木，或勸助收殮多屍，其家灶神，在於勾使鬼役牌票之上，點一黑點，到時，准免此報。
人間偶有荒歉之處，失食倒斃，且有尚未氣絕者，乃割其肉以作饅頭糕餅之餡，而賣與人食。心狠若是，凡割買賣人肉者。解到之時。冥王將犯發交各獄添受諸刑，痛苦四十九日，應請加刑之後，知照第十殿冥王註冊，轉知第一殿冥王，添列生死薄內，發生人道者，使為餓殍。畜生道者。使見穢棄之食。難得入嘴，而餓死報之。除將此等罪魂，不準抵免下世受報之外，凡有誤食之人。過後復食者。亦應報受下世為人，或為畜類。使其咽喉作腫。腹雖餓極飲食皆不能進而死。凡知覺而不復食者。情有可原。
如遇歉歲。捐資賑濟，或煮粥施食。或將升合之米給貧，或設姜豆濃湯。在於要路，以救片時，若能令人得此種種實惠者，非惟此過全消。暗增今世現在之善報。更增來生之福壽。以上三條，系本殿文武各判會議二條。大獄使司，亦擬一條，各奏核入本殿議內。吾仍另錄系各判司獄之所擬。附奏天帝批准，照擬並載玉曆，通行各判司獄記名升賞。復諭人間作孽之事。諸神固已逐件議擬，但尚有如軍政公務儀禮，私造各違禁等情，其未能盡悉者。概遵陽世，帝王國法所定律例，治罪之外，倘有逃躲。移累他人者，泣諭糾察速報等司，准訴顯應。欽遵欽此。